L 317/34 Jurnalul Oficial al Uniunii Europene 30.11.2011 DECIZIA DE PUNERE ÎN APLICARE A CONSILIULUI din 24 noiembrie 2011 de autorizare a Regatului Unit să aplice rate reduse de impozitare pentru carburanții furnizați în Insulele Hebride interioare şi exterioare, insulele nordice (Northern Isles), insulele din Firth of Clyde și Insulele Scilly, în conformitate cu articolul 19 din Directiva 2003/96/CE (2011/776|UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Directiva 2003/96/CE a Consiliului din 27 octombrie 2003 privind restructurarea cadrului comunitar de impozitare a produselor energetice şi a electricității (!), în special articolul 19 alineatul (1), având în vedere propunerea Comisiei Europene, întrucât: (1) Regatul Unit a solicitat, printr-o scrisoare din data de 23 martie 2011, autorizarea de a aplica o rată redusă a accizei la motorină şi la benzina fără plumb, în confor- mitate cu articolul 19 din Directiva 2003/96/CE, în Insulele Hebride interioare și exterioare, în insulele nordice (Northern Isles), în insulele din Firth of Clyde (toate în largul coastei scoţiene) şi în Insulele Scilly (în largul coastei de sud-vest a Angliei). (2)  În aceste insule, preţurile la motorină și la benzina fără plumb sunt mai ridicate decât preţurile medii din restul teritoriului Regatului Unit, ceea ce constituie un deza- vantaj pentru consumatorii locali de carburant. Diferența de preţ se datorează costurilor unitare supli- mentare determinate de amplasarea geografică a insulelor, de numărul redus de locuitori și de livrarea unor volume relativ mici de carburant. (3) Reducerea fiscală nu va depăși ceea ce este necesar pentru a compensa costurile unitare suplimentare suportate de consumatorii din zonele geografice vizate. (4)  Ratele reduse de impozitare vor depăși ratele minime prevăzute la articolul 7 din Directiva 2003/96/CE. (!) JO L 283, 31.10.2003, p. 51. (5)  Având în vedere caracterul insular al zonelor în care se aplică şi reducerea moderată a ratei, măsura nu va antrena acţiuni legate în mod specific de furnizarea de carburant. (6) În consecinţă, măsura este acceptabilă din punctul de vedere al funcţionării corespunzătoare a pieţei interne şi al nevoii de a asigura concurența loială și este compa- tibilă cu politicile Uniunii din domeniul sănătății, al mediului, al energiei și al transporturilor. (7)  Conform articolului 19 alineatul (2) din Directiva 2003/96/CE, fiecare autorizare acordată în temeiul arti- colului respectiv trebuie să fie strict limitată în timp. Pentru a le oferi întreprinderilor şi consumatorilor interesați un grad suficient de certitudine, autorizarea ar trebui acordată pe o perioadă de şase ani. Cu toate acestea, pentru a nu compromite evoluția viitoare a cadrului juridic existent, este necesar să se prevadă că, în cazul în care Consiliul, hotărând în temeiul articolului 113 din tratat, introduce un sistem general modificat de impozitare a produselor energetice cu care autorizarea acordată prin prezenta decizie nu ar mai fi compatibilă, prezenta decizie ar trebui să expire la data la care devin aplicabile normele privind respectivul sistem modificat, ADOPTĂ PREZENTA DECIZIE: Articolul 1 (1) Regatul Unit este autorizat prin prezenta să aplice rate reduse de impozitare pentru benzina fără plumb şi pentru motorină în toate Insulele Hebride interioare şi exterioare, în insulele nordice (Northern Isles), în insulele din Firth of Clyde şi în Insulele Scilly. Reducerea față de rata națională standard a accizei la benzina fără plumb şi la motorină nu poate să depășească costul supli- mentar al vânzării cu amănuntul în aceste zone geografice, comparativ cu costul mediu suportat la vânzările cu amănuntul în Regatul Unit, şi nu poate depăși 50 GBP la 1 000 de litri de produs. (2) Ratele reduse trebuie să respecte cerințele Directivei 2003/96/CE, în special nivelurile minime stabilite la articolul 7 din aceasta.